**Potyó Edina, 3 év Génsebészet**

2025 júniusában részt vettem a *Forensic and Genetic Principles in Human Identification* című Erasmus+ BIP (Blended Intensive Programme) tanulmányi kiránduláson a szlovákiai Prešov (Eperjes) városában, melyet a Prešovi Egyetem Természettudományi Karának Biológiai Tanszéke szervezett. A program egy virtuális felkészítő nappal kezdődött, majd egy ötnapos személyes szakaszból állt. A tanulmányút során a fő hangsúly a szakmai fejlődésen volt, de emellett számos kulturális és közösségi élménnyel is gazdagodtam.

A program egy online bevezetővel indult, amely során megismerkedtünk az emberi maradványok DNS-alapú azonosítási módszereivel, majd egy interaktív „Global DNA Quiz” játék zárta a napot, amely segített elmélyíteni a megszerzett tudást.

A helyszíni program egy regisztrációval és ismerkedéssel kezdődött. Meghallgattunk egy előadását a bioarcheológia gyakorlati alkalmazásáról („Stories of the Bones”), majd megismerkedtünk a helyi laboratóriumi és kutatási lehetőségekkel. A nap végén egy városnéző túra során fedeztük fel Prešov történelmi központját.

A második nap témája a *molekuláris genetikai technikák* voltak az ember azonosításban. Először egy elméleti előadás keretében kaptunk bevezetést, majd gyakorlati képzés következett: DNS izolálás, spektrofotométeres mérés.

Következő napon egy egész napos kiránduláson vettünk részt az archeoskanzenbe és a festői Szepesi várhoz. A helyszínek betekintést nyújtottak a szlovák történelmi és kulturális örökségbe. A szabadtéri múzeumban rekonstruált bronzkori települést, míg a Szepesi vár Közép-Európa egyik legnagyobb vára, lenyűgöző panorámával és történelmi jelentőséggel.

A negyedik napon az emberazonosítási módszerek a csontok és testi jellemzők alapján kerültek fókuszba. Délelőtt csonttani elemzéseket és azonosítási technikákat végeztünk, délután pedig a biometria szerepét vizsgáltuk az emberi azonosításban. Mindkét szeminárium gyakorlatorientált volt, és valós esetek modellezésével tette élményszerűvé a tanulást.

A zárónap során értékeltük a hét eseményeit, megosztottuk tapasztalatainkat, és szakmai visszajelzéseket kaptunk a szervezőktől.

Ez a tanulmányi kirándulás nem csupán szakmai ismereteimet bővítette a genetikai és forenzikus azonosítás területén, hanem kulturális látókörömet is szélesítette. A gyakorlati laboratóriumi tapasztalatok, az interaktív előadások és a közösségi programok összessége egy komplex, fejlődést elősegítő élményt nyújtott, amely hosszú távon meghatározó lehet szakmai pályafutásom szempontjából.